Berita Harian | Isnin, 3 April 2023 BAHASA & BUDAYA Program 'Rentas Pantas' kembali secara fizikal Program kendalian Perbayu mahu pupuk rasa cinta terhadap budaya, bahasa Melayu di kalangan pelajar EFAKHRURADZI ISMAIL SELEPAS dua tahun dikendalikan secara maya dek pandemik Covid-19, program tahunan Rentas Pantas kini sekali lagi diada- kan di luar bilik darjah secara fizikal. Program kendalian Persatuan Bahasa dan Budaya Melayu (Perbayu) Universiti Teknologi Nanyang/Institut Pendidikan Na- sional (NTU/NIE) yang diadakan buat tahun kelima bertujuan memupuk rasa cinta dan minat terhadap budaya dan bahasa Melayu dalam kalangan pelajar sekolah rendah dan menengah. Seramai 101 pelajar dari 11 sekolah rendah dan tujuh sekolah menengah telah mengambil bahagian dalam program tahun ini yang bertemakan 'Melestarikan Seni Ke- melayuan, Menjunjung Zaman Kegemi- langan'. Program Rentas Pantas ini telah dijalan- kan selama dua minggu berturut-turut pada Sabtu, 4 Mac bagi peringkat sekolah rendah dan 11 Mac bagi peringkat sekolah mene- ngah. Menggunakan pendekatan yang menye- ronokkan serta interaktif, pelajar dibawa dalam satu perjalanan mengenali pelbagai as- pek bahasa dan budaya menerusi kegiatan- kegiatan menarik yang dijalankan bagi me- nguji minda mereka. Berunsurkan permainan berstesen, para pelajar antara lain perlu mengasah daya kreativiti mereka bagi mengharungi setiap stesen di mana mereka juga akan didedah- kan kepada peribahasa dan kosa kata Me- layu. Sebagai contoh, di stesen pertama, yang dikenali sebagai 'Habiskan Ayat', pelajar per- lu menonton sebuah video pendek yang dipe- tik daripada filem karya seniman agung, Al- lahyarham P. Ramlee, Bujang Lapok. Mereka kemudian perlu meneliti skrip dan menggantikan sepuluh perkataan de- ngan kata seerti/seiras. Selepas melakukan sedemikian, para pelajar perlu melakonkan kembali bab itu dengan skrip baru. Menurut penganjur, stesen ini bukan sa- haja mendedahkan para pelajar kepada filem P. Ramlee, tetapi juga menguji aspek bahasa mereka dari segi kata seerti/seeiras. Pada akhir acara, para pelajar dari setiap sekolah turut diajak untuk melakukan per- sembahan ringkas. Antara persembahan yang dipersembahkan oleh para pelajar ialah tarian, silat dan dikir barat. Menerus kegiatan ini, para pelajar di- harapkan dapat menjiwai seni dan semangat sebagai orang Melayu. Setiap sekolah telah dinilai dan juara bagi peringkat sekolah rendah jatuh kepada Ma- drasah Irsyad Zuhri Al-Islamiah, manakala Sekolah Menengah Commonwealth dinobat sebagai juara peringkat sekolah menengah. Meluahkan harapannya, Ketua program Rentas Pantas tahun ini, Cik Nadya Farah Zaidi, berkata: "Harapan saya ialah untuk para pelajar mengalami bahasa dan budaya Melayu se- cara spontan dan berunsur gamifikasi (peng- gunaan elemen permainan). "Saya berharap ia dapat memberi kesan kepada pelajar-pelajar yang kami jumpa pa- da tahun ini. "Satu momen yang tidak dapat saya lupa- KENALI PERMAINAN MELAYU: Pelajar perlu mengharungi salah satu stesen yang berunsurkan permainan tradisional Melayu dan cuba bermain congkak dan batu seremban. - Foto-foto PERBAYU NTU/NIE kan ialah melihat para pelajar bersungguh- sungguh untuk mencuba permainan-per- mainan yang telah kami sediakan dengan gigih untuk mereka. Saya semestinya tidak boleh melupakan senyuman-senyuman di muka para pelajar." Program ini turut mendapat galakkan dan kata-kata positif dari pelajar serta guru-guru. Guru sekolah Woodlands Ring, Cikgu Zulhafiz Zainal, berpendapat kegiatan-kegia- tan yang dilaksanakan dalam program Rentas Pantas ini sangat menarik dan berse- suaian dengan tahap para pelajar. "Bagi saya, itu penting. Apabila para pela- jar melakukan aktiviti-aktiviti, saya dapat melihat yang mereka benar-benar gembira dan belajar pada masa yang sama. "Konsep acara ini juga menarik. Dalam is- tilah Inggeris, 'fresh concepts' (konsep se- gar). Saya berharap kegiatan seperti ini da- pat dijalankan lagi bagi tahun-tahun akan da- tang," katanya. Pelajar Sekolah Menengah Manjusri, Muhammad Syazwandy, pula berkata: PERSEMBAHAN RINGKAS: Pada akhir acara, para pelajar dari setiap sekolah turut diajak untuk melakukan persembahan ringkas, dan antara persembahan yang dipersembahkan termasuk dikir barat (gambar). "Saya merasakan ini peluang yang bagus dan menyeronokkan untuk kami. Ini adalah satu pengalaman yang kami tidak akan lupa- kan." KualiHappyC all D i a o a r s 2 8 c m Aidilfitri Berkualiti Satu langganan untuk dapatkan maklumat & hadiah-hadiah yang bermakna PERCUMA Kuali HappyCall & Baucar Wayang Shaw bernilai $121! 4kepingBaucar WayangShaw LANGGANI EDISI SEMUA-DALAM-SATU BH $18.99 sebulan* Pakej digital + surat khabar • Senaskhah surat khabar akan dihantar ke rumah anda setiap hari • Akses penuh kepada semua artikel di beritaharian.sg dan aplikasi BH menerusi 4 peranti • Akses kepada e-akhbar dengan arkib 2 minggu Kontrak 12-bulan Imbas kod QR atau layari atau hubungi 6388 3838 untuk melanggan. Tidak termasuk bayaran penghantaran bulanan $3/$4/$5, bergantung pada jenis kediaman anda. Tertakluk pada terma dan syarat. Promosi berakhir 27 April 2023, atau selagi stok masih ada. Talian Khidmat Pelanggan kami tersedia dari Isnin hingga Jumaat, 8.30 pagi hingga 6 petang, tidak termasuk cuti umum. 9